ગઈ કાલે દિવસના અંતે બીએસઈ સેન્સેક્સ ૨૬૦.૩૧ પોઇન્ટને સુધારે ૨૬,૬૨૬.૪૬, જ્યારે એનએસઈ નિફ્ટી ૮૨.૨૦ પોઇન્ટને સુધારે ૮૧૫૦ની સપાટી ક્રોસ કરી ૮૧૮૫.૮૦ની સપાટીએ બંધ જોવાઇ છે. આગામી સપ્તાહે શેરબજાર નવી આશા સાથે કેલેન્ડર વર્ષ ૨૦૧૭માં પ્રવેશશે. ઓક્ટોબરથી ડિસેમ્બર મહિનાના ત્રિમાસિક સમયગાળાનાં પરિણામ આગામી દિવસોમાં આવશે ત્યારે નોટબંધી બાદનાં આ પરિણામો શેરબજાર માટે મહત્ત્વનાં સાબિત થશે. એટલું જ નહીં આગામી સપ્તાહે ત્રીજી અને ચોથી તારીખે જીએસટી કાઉન્સિલની બેઠક મળી રહી છે. કેન્દ્ર અને રાજ્ય વચ્ચે કર વહેંચણીનો મુદ્દો પાછલા કેટલાક સમયથી અટવાયેલો છે ત્યારે આગામી દિવસોમાં આ પ્રશ્ને સંપત્તિ સધાય છે કે પછી વધુ ગૂંચ ઊભી થાય છે શેરબજારની નજર તેના ઉપર રહેશે.